Na temelju Pravilnika o pomoćnicima u nastavi te stručnih komunikacijskih posrednika („Narodne novine“ broj 102/18) te u okviru projekta „UP.03.2.1.03.0037 Škole jednakih mogućnosti u Međimurskoj županiji“ prijavljenog na Poziv za dostavu projektnih prijedloga Ministarstva znanosti i obrazovanja „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“, faza III. broj poziva UP.03.2.1.03. u okviru Europskog socijalnog fonda i Operativnog programa „Učinkoviti ljudski potencijali“ 2014. – 2020., Gospodarska škola (dalje u tekstu: Škola) objavljuje

JAVNI POZIV

ZA OBAVLJANJE POSLOVA POMOĆNIKA U NASTAVI

ZA UČENIKA S TEŠKOĆAMA

Radno mjesto - pomoćnik u nastavi, **1 izvršitelj** (m/ž)

* nepuno radno vrijeme od **26 sati tjedno**
* određeno vrijeme - za vrijeme trajanja nastave u školskoj godini 2019./2020., odnosno najkasnije do 17. lipnja 2020. godine sukladno članku 7. Pravilnika o pomoćnicima u nastavi i stručnim komunikacijskim posrednicima.

Mjesto rada: Gospodarska škola, Vladimira Nazora 38, 40 000 Čakovec.

Uvjeti:

1. najmanje završeno četverogodišnje srednjoškolsko obrazovanje
2. završeno osposobljavanje i stečena djelomična kvalifikacija (za osobe koje nisu prošle osposobljavanje isto će organizirati Škola prema uputama Međimurske županije)
3. nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12 i 94/13, 152/14, 7/17, 68/18).

Prednost će imati kandidati:

* s iskustvom u radu kao pomoćnik u nastavi
* koje su sudjelovale u edukacijama za pomoćnika u nastavi - s iskustvom u volontiranju.

Pojmovi koji se koriste u ovom javnom pozivu, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod. Na javni poziv mogu se prijaviti kandidati oba spola, sukladno članku 13. Zakona o ravnopravnosti spolova.

Opis poslova:

Osnovna je zadaća pomoćnika u nastavi pružati neposrednu podršku učeniku s teškoćama u razvoju tijekom boravka u školi i izvanučioničkim aktivnostima. Poslovi pomoćnika u nastavi su: pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima/nastavnicima te vršnjacima učenika.

S odabranim kandidatom Škola će sklopiti ugovor na određeno vrijeme u kojem će biti utvrđeni poslovi, trajanje te međusobna prava, obveze i odgovornosti ugovornih strana. Odabrani kandidat obvezan je prije početka rada savladati program edukacije pomoćnika u nastavi. Kandidati koji su već završili taj program trebaju dostaviti potvrdu kojom to dokazuju te nisu obvezni pohađati edukaciju. Edukaciju će organizirati Škola.

Kandidati koji ispunjavaju tražene uvjete dužni su uz prijavu na Javni poziv priložiti sljedeće dokumente u izvorniku ili preslici:

1. životopis
2. domovnica
3. dokaz o odgovarajućem stupnju obrazovanja (svjedodžba ili diploma)
4. uvjerenje nadležnog suda da se protiv kandidata ne vodi kazneni postupak, ne starije od 30 dana od dana objave Javnog poziva
5. pisani dokaz (potvrda/uvjerenje) o završenoj edukaciji za pomoćnika u nastavi ako je kandidat završio edukaciju.

Kandidati koji se prijavljuju na Javni poziv i pozivaju na pravo prednosti pri zapošljavanju prema posebnom propisu dužni su dostaviti sve dokaze o ostvarivanju prava prednosti pri zapošljavanju navedene u članku 102., stavku 1. Zakona o hrvatskim braniteljima iz Domovinskog rata i članovima njihovih obitelji. Uz prijavu na Javni poziv trebaju dostaviti dokaze iz članka 103., stavka 1. Zakona o hrvatskim braniteljima iz Domovinskog rata i članovima njihovih obitelji koji su objavljeni na mrežnoj stranici Ministarstva branitelja:

[https://branitelji.gov.hr/UserDocsImages/NG/12%20Prosinac/Zapošljavanje/POPIS%20DOKA ZA%20ZA%20OSTVARIVANJE%20PRAVA%20PRI%20ZAPOŠLJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Škola će kandidate koji ispunjavaju formalne uvjete pozvati na razgovor. Odabrani kandidati dužni su prije sklapanja ugovora o radu dostaviti na uvid originalne dokumente.

Prijave se podnose izričito u papirnatom obliku, u zatvorenoj omotnici preporučenom pošiljkom ili direktnom dostavom na adresu škole u koju se kandidat prijavljuje s naznakom: „Javni poziv za obavljanje poslova pomoćnika u nastavi za učenika s teškoćama - ne otvarati.“

Rok za podnošenje prijava je 8 dana, odnosno do srijede, 4. rujna 2019. godine na adresu: Gospodarska škola, Vladimira Nazora 38, 40 000 Čakovec. Nepravodobne i nepotpune prijave neće biti razmatrane.

Ovaj javni poziv objavljen je dana 26. kolovoza 2019. godine na službenim stranicama i oglasnim pločama Hrvatskog zavoda za zapošljavanje te na mrežnim stranicama i oglasnoj ploči Škole.

O rezultatima natječaja kandidati će biti obaviješteni u zakonskom roku. Odluka o odabiru kandidata bit će objavljena na mrežnim stranicama Škole.

KLASA: 112-03/19-01/10

URBROJ: 2109-60-01-19-2